NASTA PILDIRAAMAT
Tere!
Nasta on saanud endale uue sõbra.
Näe, mul on nüüd sületäis väikseid koeri.
Selle musta nimi on Pinni.
See on Nasta parim sõber, kes meile on elama tulnud.
Meil on teisigi koeri täna külas, just nagu koerte külalistemajas.
Kas lähete nüüd koos mängima?
Minge mängige.
Ma jutustan ja joonistan siin natuke.
Eelmine kord rääkisin, kuidas Jeesust ristiti.
Ristija Johannes ristis Jeesust.
See oli tähtis hetk Jeesuse elus.
Pärast seda hakkas Jeesus rändama Iisraelis linnast linna.
Jeesusel pidi maa peal täitma tähtsat ülesannet.
Jumal oli läkitanud Jeesuse teatud tähtsa ülesande jaoks.
Jeesuse üheks ülesandeks oli õpetada Taevasest Isast.
Jeesuse ülesandeks oli aidata inimesi nende raskustes ja probleemides.
Jeesus palvetas palju,
küsis Jumalalt taevast tarkust, kuidas midagi teha.
Jumal andis Jeesusele väe kõikide nende imede jaoks.
Oled kindlasti mõnest imest kuulnud.
Jeesus mõtles ka sellele,
et tal oleksid usklikud sõbrad, kellele rääkida kõikidest asjadest
ja eriliselt Taevasest Isast, ning missugune on Taevas.
Jeesus teadis, et on siin väga lühikest aega.
Sellepärast Jeesus mõtles, et vajab omale järgijaid,
kes jätkavad tööd, kui Tema taevasse läheb.
Jeesus otsustas kutsuda omale sõbrad.
Kas oled kuulnud, kes olid Jeesuse lähimad järgijad?
Neid kutsuti jüngriteks.
Nad olid tavalised mehed,
kuid jüngritel oli palju õppida, sest nad ei teadnud
Taevast, Jumalast ega Jeesusest eriti midagi.
Kuid Jeesus õpetas neid.
Need olid päris esimesed, keda Jeesus kutsus.
Kõik need kolm olid oma ametilt kalamehed.
Neist jüngritest oled kuulnud kõige rohkem.
Siin on Peetrus. Kas oled kuulnud seda nime?
Võib-olla on olemas sellenimelisi väikeseid poissegi.
Siis on Johannes ja Jaakobus, kes olid osavad kalamehed.
Jeesus läks nende juurde ja ütles: "Tulge ja järgige mind."
Nad jätsid oma paadid, kalavõrgud, õnged ja kõik muu,
et minna Jeesusega kaasa.
Nad tõesti järgisid Jeesust linnast linna ja nägid kõiki imesid,
kuulsid Jeesuse õpetust kuna olid Tema läheduses.
Jeesus kutsus ka teisi jüngreid.
Kas mäletad, palju neid oli kokku?
Neid oli 12.
Ma joonistan jüngreid juurde.
Siis näed, kui suur hulk neid kokku tuli.
Siin on jünger Andreas,
kes oli ka kalamees, nagu need kolm siin ees.
Üks jünger oli Juudas Iskariot.
Kindlasti oled temast kuulnud.
Ta vaatab siin Jeesust ja mõtleb, kas järgneb Jeesusele või mitte?
Juudaski otsustas hakata Jeesust järgima.
Siin on Matteus, kellest oled kindlasti palju kuulnud,
sest ta kirjutas Piibli Matteuse evangeeliumi.
Selles räägitakse kõigist sündmustest, mida ta koges koos Jeesusega.
Matteus räägib raamatus paljudest tervenemise imedest.
Samuti räägib paljudest jutlustest, mida Jeesus jutlustas.
Ta oli arvatavasti kirjaniku moodi, kuna oskas nii hästi jutustada.
Ta kuulas hoolega kõiki Jeesuse õpetusi.
Alati kui Jeesus rääkima hakkas, oli Tal midagi tarka ja imelist öelda.
Jeesuse sõnadel oli üks vägi.
See tõmbas inimesi ligi.
See oli Jumala vägi, mitte mingi tavaline inimlik jõud.
Olen mõelnud, kui tore oleks olla üks neist jüngreist.
Oleksin näinud kõiki neid imelisi sündmusi kohe seal kohapeal.
Oleksin olnud kogu aeg Jeesuse kõrval
ning imetlenud Tema headust ja imepärasust.
Jeesusest tuli alati headust, tarkust, rõõmu ja rahu.
See võiks olla Filippus.
Tema oli üks esimestest jüngritest, kes otsustas järgida Jeesust.
Filippuse ja Matteuse selja tagant piilub ilmselt Bartolomeus.
Natuke raske nimi.
Need on Iisraeli nimed, mis on meile pisut võõrad.
Kõige taga peidus on Toomas.
Piibel räägib, et ta oli ebakindel.
Ta ei suutnud uskuda kõike, mida nägi ja koges.
Lõpuks hakkas ikka uskuma.
Need jüngrid erinesid üksteisest, nagu me kõik erineme üksteisest.
Üks oli hulljulgem, teine tagasihoidlikum,
kolmas oli julgem, ja neljas oli ettevaatlikum.
Jeesus armastas kõiki ühtmoodi,
nii nagu Ta armastab tänapäevalgi igaüht meist ühtmoodi.
Kes seal taga võiks olla?
See võis olla teine Jaakobus.
Jeesuse jüngrite hulgas oli kaks Jaakobust.
Kas sa tunned kedagi, kellel on sinuga üks ja sama nimi?
Neil oli ka üks ja sama nimi.
Sealt see Jaakobus piilub.
Neil võis vahel päris kitsas koos olla, kui selline suur kamp kokku tuli.
Seal on Siimon.
Siimon on sellel pildil piilumas päris ääre peal.
Ta soovib ka näha, millest Jeesus parajasti räägib.
Jeesus rääkis jüngritele
palju Taevasest Isast, sellest kuidas Taevasse saada
ja kuidas elada oma elu Jumalale meelepäraselt.
Kuigi see alati ei õnnestu, kuid tasub proovida.
Jüngrid ei aimanud veel sel hetkel,
et nad peavad kõike seda ühel päeval edasi jutustama.
Kui neid 12 jüngrit poleks olnud,
siis ei oleks mind ka siin ja sina ei näeks mind telekast.
Need 12 rääkisid edasi Jeesusest.
Nii me saame kõik kuulda, kui seda räägitakse edasi.
Sinu ja minu ülesandeks täna on rääkida teistele Jeesusest.
Tšau!
Tõlge: Mare Peterson